kardosdrur/scandi-wiki huggingface dataset:
LivePlanet

LivePlanet er et produktionsselskab, der producerer i indhold til TV og nye medieplatforme. Det blev grundlagt i 2000. Selskabet blev stiftet af skuespillerne og manuskriptparret Ben Affleck og Matt Damon, samt producerne Chris Moore og Sean Bailey.

Filmografi 

 American Pie 2 (2001)
 Joy Ride (2001)
 Project Greenlight (2001)
 Push, Nevada (2002) (TV)
 The Emperor's Club (2002)
 Third Wheel (2002)
 Speakeasy (2002)
 Stolen Summer (2002)
 Matchstick Men (2003)
 The Battle of Shaker Heights (2003)
 American Wedding (2003)
 All Grown Up (2003)
 Project Greenlight 2 (2003)
 Surviving Christmas (2004)
 Tricks of the Trade: Making 'Matchstick Men (2004) (Dokumentar)
 Feast (2005)
 Project Greenlight 3 (2005)
 The Entertainer (2005) (Reality TV-program)
 Fan Club: Reality Baseball (2006)
 Gears of War: The Race to E3 (2006) (TV-film)
 Gone Baby Gone (2007)
 Finish Our Movie (2007)
 Running the Sahara (2007)

Referencer 

Filmselskaber fra USA
Otto 1. af Brandenburg

Otto 1. af Brandenburg (født ca. 1128, død 8. juli 1184) var markgreve af Brandenburg fra 1170 til 1184. 

Otto tilhørte huset Askanien og blev den anden markgreve af Brandenburg, efter sin far Albrekt Bjørnen. Han blev efterfulgt som markgreve af sin søn, Otto 2.

Eksterne henvisninger 

Huset Askanien
Markgrever af Brandenburg
Magnus af Sachsen

Hertug Magnus af Sachsen (ca. 1045 – 23. august 1106) var hertug af Sachsen fra 1072 til 1106.

Magnus var søn af hertug Ordulf af Sachsen og Ulvhild af Norge og var det sidste medlem af Huset Billung.

Biografi

Tidlige liv 
Magnus blev født ind i Huset Billung som den ældste søn af Hertug Ordulf af stammehertugdømmet Sachsen og Ulvhild af Norge, datter af den norske konge Olav den Hellige.

Magnus blev gift i 1071 med Sophia af Ungarn (død 1095), der var datter af kong Béla 1. af Ungarn og enke efter Ulrik 1., markgreve af Krain og Istrien og greve af Weimar.

Magnus var en bitter fjende af ærkebiskop Adalbert af Bremen, hvis stift han plagede ved gentagne plyndringstogter. Før Magnus blev hertug fik han gennemført, at Adalbert blev afsat i 1066, fordi ærkebiskoppen havde udnyttet sin herskermagt til at berige kirken med krongods, men Adalbert kom senere tilbage.

Første oprør mod Henrik 4. 
I 1070, før han blev hertug, deltog han i den bayerske hertug Otto af Nordheims opstand mod den tyske konge Henrik 4.. Opstanden blev slået ned i 1071, og Magnus blev fængslet i borgen Harzburg. Han blev ikke løsladt, da han overtog stillingen som hertug ved faderen Ordulfs død i 1072, eftersom han nægtede at købe sig til frigivelse ved at give afkald på hertugværdigheden. Han blev først løsladt den 15. august 1073 som følge af en fangeudveksling organiseret af hans onkel Herman under det Saksiske Oprør, hvor 70 schwabere blev løsladt fra Nürnberg.

Det Saksiske Oprør 
I 1073 blev Harzburg ødelagt, og Henrik 4. genoptog konflikten med sakserne. I Slaget ved Homburg an der Unstrut i 1075 blev Magnus igen taget til fange af Henrik 4. og kom på ny i fangenskab. Han blev løsladt igen i 1076, hvorefter han kæmpede blandt tilhængerne af den tyske modkonge Rudolf af Rheinfelden, hertug af Schwaben i Slaget ved Mellrichstadt, hvor Magnus med nød og næppe reddede Rudolfs liv. Magnus og sachserne støttede dog aldrig helhjertet den schwabiske Rudolf, og senere blev Magnus forsonet med Henrik 4. og kæmpede med ham mod liutizerne.

Senere liv 
I 1093 hjalp han i Slaget ved Schmilau sin forbundsfælle, venderfyrsten Henrik med at sikre sin magt over obotritterne.

Død og arvefølge 
Magnus døde i 1106. Han blev begravet i St. Michaelis-kirken i Lüneburg. Da Magnus døde uden at efterlade sig mandlige arvinger, endte Huset Billungs herredømme over Sachsen, der havde spændt over fire generationer. Hertugdømmet Sachsen blev derefter af kong Henrik 5. forlenet til Lothar von Süpplingenburg, mens familiegodserne gennem Magnus' to døtre blev arvet af Huset Welf og Huset Askanien.

Magnus havde mange efterkommere, bl.a. i fyrstehuset Oldenburg, og gennem ham kan det nuværende norske kongehus regne sine aner tilbage til sagatidens norske konger.

Ægteskab og børn 
Magnus blev gift i 1071 med Sophia af Ungarn (død 1095), datter af kong Béla 1. af Ungarn. De fik to døtre:
Wulfhilde (død 1126), gift med hertug Henrik 9. af Bayern fra Huset Welf
Eilika (død 1142), gift med grev Otto af Ballenstedt fra Huset Askanien

Se også 
 Stammehertugdømmet Sachsen

Eksterne henvisninger 

Huset Billung
Hertuger af Sachsen
S.P.A.L.

SPAL (), en forkortelse for Società Polisportiva Ars et Labor, er en professionel italiensk fodboldklub med base i Ferrara, Emilia-Romagna. Holdet spiller i Serie B, det næsthøjeste niveau i det italienske fodboldliga-system.

Klubben blev grundlagt i 1907 og har siden 1928 spillet deres hjemmekampe på Stadio Paolo Mazza, opkaldt efter Paolo Mazza (formand for klubben 1946–1977).

I alt har SPAL deltaget i Serie A 24 gange, Serie B 25 gange, den tredjebedste række 41 gange, syv gange i den fjerdebedste række og én gang i den femtebedste række. Klubbens bedste resultat, var en femteplads i Serie A 1959-60; de nåede også Coppa Italia-finalen 1961-62.

Klubben ejes af Vetroresina S.p.A., og bestyrelsesformanden er Walter Mattioli. Den nuværende manager er Leonardo Semplici.

Spillere

Referencer

Litteratur

Eksterne henvisninger 
 Officielt websted

Fodboldklubber i Italien
Etableret i 1907
Tina Mikkelsen

Tina Mikkelsen (født 3. oktober 1962), er en dansk digter og forfatter. Hun er uddannet fra Forfatterskolen for Børnelitteratur.

Tina Mikkelsen debuterede sent som forfatter og med sin debut Du er langt fra tæt på (Jorinde og Joringel, 2013), der vandt hende plads som en af to danske repræsentanter på Nordisk Debutantseminarium på Biskops Arnö i Sverige, blev hun med sine 51 år en af de ældste deltagere nogensinde på Debutantseminariet.

Bibliografi 
Lyrik:
 Du er langt fra tæt på (Jorinde og Joringel, 2013 debut)
 Brug mig som land i antologien Vi står solidt plantet, Landbrugets Kulturfond, 2013
 Tak til rocklyrik, Øverste Kirurgiske #52, 2011
 Hjerteskoven, Facet 2010
 Hvedekorn, nr. 1, 2007 og nr. 1, 2006

Børnelitteratur:
 Lille-Bille-sig-selv i antologien Aben med den lange hals, DR Multimedie, 2006
 Stjernebarnet, Samvirke, nr. 1, 2003
 Tango Fandango antologien Landet længere væk, Høst og Søn, 2002

Speciale:
 Benævnelse og erkendelse af verden. En analyse af semiotikken i Goethes "Wilhelm Meisters Wanderjahre oder die Entsagenden". Can.Mag. 1999

Priser 
 2013 Statens Kunstråd, arbejdslegat
 2011 Dream on baby, vinder af lyrikkonkurrencen Indre Bys Digt
 2010 og 2011 vinder af Z-Faktor (digtkonkurrence på Odense Lyrikfestival)

Referencer

Eksterne links 
 Anmeldelse af debuten 
 bibliotek.dk
 Danske Litteraturpriser

Digtere fra Danmark
Børnebogsforfattere fra Danmark
Kvindelige forfattere i det 21. århundrede
Arhaugfjorden

Arhaugfjorden er en fjordarm af Skardfjorden i Meløy kommune i Nordland  fylke i Norge. Den bliver nogle gange regnet som en del af Holandsfjorden. Fjorden har indløb mellem Sirneset i sydvest og Forøyodden i nordøst og går   mod sydøst.

På sydsiden af fjorden ligger Ågskardet hvorfra der går færge til Esøya på nordsiden. Færgeforbindelsen er en del af fylkesvej 17. Forøya og Esøya ligger langs nordsiden af fjorden, der  er vinkelformet, og fra østsiden af Esøya drejer kysten direkte mod syd. Riksvej 17 følger denne side af  fjorden sydover.

Kilder og henvisninger 

Fjorde i Nordland

Meløy
Birgit Keller (digter)

Birgit Keller (født 4.oktober 1944 i Gladsaxe) er en dansk digter og forfatter. Hun er uddannet cand.mag. i dansk og religion fra Københavns Universitet med speciale i Elsa Gress' essayistik.

Lyrisk debuterede Birgit Keller med Dragedans, digte (Rosinante, 1992), og dramatisk med ”Dragedans om guld” (1989, DR P1, Lyrik-kvarter v/Jørgen Gustava Brandt).

Hun modtog i 2000 Hulda Lütken og Jacobs legat.

Bibliografi

Dramatik 
Radiodebut: ”Dragedans om guld” (1989, DR P1, Lyrik-kvarter v/Jørgen Gustava Brandt).

Lyrik 
Lyrikdebut: Dragedans, digte. (Rosinante, 1992). Efter debuten fulgte
Nådens lys og sol drømmen om slangebid.

Referencer

Eksterne henvisninger 
 Udgivelser på bibliotek.dk

Digtere fra Danmark
Personer fra Gladsaxe
Nordfjorden (Meløy)

Nordfjorden er den inderste del af Holandsfjorden, som igen er en arm af Skardfjorden i Meløy kommune i Nordland  fylke i Norge. Fjorden går  10 kilometer mod øst til Kilvik i bunden af  fjorden. Den har indløb mellem Brasethaugen i vest og Otervikhaugen i øst. Bygden Holand ligger på nordsiden af fjorden, lige indenfor indløbet.

Navnet Nordfjorden har ingen lokal forankring. Hos de indfødte bruges navnet Holandsfjorden om den, og selve bygden Holand ligger også her.

Fylkesvej 17 går langs nordsiden af fjorden.

Kilder og henvisninger 

Fjorde i Nordland

Meløy
Doctor Doom

Victor von Doom, normalt omtalt som Doctor Doom, er hovedskurken i tegneserierne om De Fantasiske Fire. Han er leder af landet Latveria, og har total magt over landet, og råderet over landets ressourcer. Han optræder også som skurk i en række andre Marvel-tegneserier, blandt andet Spider-Man og er desuden også hovedskurk i filmatiseringen Fantastic Four fra 2005. Han optræder også i en del Marvel-tegnefilm, blandt andet Fantastic Four af Hanna-Barbera. Der er også planer om at introducere Doctor Doom i Marvel Cinematic Universe.

Eksterne henvisninger 

 Doctor Doom på Marvel Database (engelsk)
 

Tegneseriefigurer
Figurer fra Marvel Comics
Fantastic Four
Fiktive skurke
Hoyerswerda

Hoyerswerda er en by i den tyske delstat Sachsen i Landkreis Bautzen. Byen er (pr. juli 2019) den 12. største by i delstaten. Den ligger i den nordøstlige del af Sachsen, på grænsen til delstaten Brandenburg, i det område der kaldes Lausitz.

Der er et sorbisk mindretal i området, og derfor står alle offentlige skilte i byen på to sprog - tysk, såvel som sorbisk.

Historie 
Det gamle historiske Hoyerswerda blev oprindelig grundlagt af sorbere, som er et slaviske folk, der boede i det nuværende østlige Tyskland. Byen og området blev germanisteret omring det 12. og 13. århundrede da kaiser Karl IV købte området i 1353. I dag er der en gammel bykerne, som vidner om, at byen har rødder i en middelalderlig tid.

Øst for den gamle bykerne ligger der en ny bydel, som blev bygget i DDR tiden. Den består af en lang række højhuse, som er bygget op omkring en række brede dobbeltsporede alleer. Denne bydel er anlagt efter typisk kommunistisk DDR stil, med såkaldte "plattenbau" byggerier, som er højhuse der er bygget op som elementbyggeri. Arkitekturen var bygget op omkring lange lige linjer, med gentagelser og åbne pladser og bredde vejforløb. Byen har en del trolleybusser.

Denne nye bydel blev bygget til de mange arbejdere der var beskæftiget i det meget store gasproduktionsanlæg og brunkulskraftværk (VEB Gaskombinat Schwarze Pumpe), som lå i bydelen Schwarze Pumpe i byen Spremberg i Landkreis Spree-Neiße i delstaten Brandenburg. I perioden 1965 - 1975 gik indbyggertallet fra ca. 10.000 til over 70.000.

Tiden efter 1989 
Med DDRs sammenbrud forsvandt langsomt levegrundlaget for byen, i og med, at energiproducenten (brunkulsforarbejdningsanlægget) Schwarze Pumpe langsomt mistede betydning for energiproduktionen for det nye Tyskland. Byen har oplevet en stor tilbagegang i indbyggertallet. I perioden fra 1984 til 2019 er indbyggertallet mere end halveret fra 70.000 til under 33.000. Bertelsmann-Stiftung forventer i en prognose en tilbagegang til 24.080 indbyggere per 31. december 2030. Tysk befolkningsstatistik angiver altid indbyggertallet per 31. december i året.

Som reaktion herpå er flere af boligblokkene, som DDR lod opføre, revet ned.

Byen oplevede store racistiske opstande i 1991, hvor asylansøgeres boliger systematisk blev angrebet og chikaneret af højreekstremister.

Kilder 
https://www.hoyerswerda.de/stadtleben/stadtportrait/geschichte/

https://ekstrabladet.dk/112/efter-flere-dages-uroligheder-det-er-foruroligende/7285073

Byer i Sachsen
Inga Arvad

Inga Arvad (6. oktober, 1913 – 12. december, 1973) var en dansk journalist, senere amerikansk statsborger, der er kendt for at have været Adolf Hitlers gæst under Sommer-OL 1936 og for sit forhold med John F. Kennedy i 1941-42.

Journalister fra Danmark
Dansk-amerikanere
Hongkong ved sommer-OL 2020

Hongkong  deltager under Sommer-OL 2020 i Tokyo som bliver afviklet i perioden 23. juli til 8. august 2021.

Medaljer

Medaljevinderne 

| style="text-align:left; width:78%; vertical-align:top;"|

|style="text-align:left; width:22%; vertical-align:top;"|

Referencer 

Lande ved sommer-OL 2020
2020
Wayne Manor

Wayne Manor er et fiktivt amerikansk palæ, der optræder i tegneserier udgivet af DC Comics. Det er ejet af og hjem for Bruce Wayne, der også er superhelten Batman.

Palæet er afbildet som en stor herregård i udkanten af Gotham City og det drives af Wayne-familiens butler Alfred Pennyworth. De tidligste historier viste at Bruce Wayne selv købte huset, men i 1950'erne blev det etableret at stedet havde været ejet af Wayne-familien i flere generationer.

Udover at fungere som hjem for Bruce Wayne, så ligger Wayne Manor oven på Bathulen, som Batman bruger som hovedkvarter. I langt størstedelen af DC Comics' publikationer ligger Wayne Manor umiddelbart uden for Gotham city i New Jersey.

I tv-serien fra 1960'erne beskrives palæet som "det statelige Wayne Manor". I filmatiseringerne er der blevet brugt en række engelske country houses i Nottinghamshire, Hertfordshire og Buckinghamshire, samt Stevenson Taylor Hall i New York blevet brugt til at afbildede palæet. Disse tæller bl.a. Knebworth House, Hatfield House, Mentmore Towers og Wollaton Hall.

Referencer 

Batman
Fiktive steder
Fiktive steder fra DC Comics
Nålestribe

Nålestriber er et mønster af tynde streger af hvilken som helst farve, der forløber parallelt, ofte fundet på tøj. Det nålestribede jakkesæt forbindes ofte med konservativt forretningstøj, selv om mange designere nu producerer det modefulde nålestribe-mønster til modebevidste forbrugere.

Tekstilmønstre
Arkham Asylum

Elizabeth Arkham Asylum for the Criminally Insane, normalt omtalt som Arkham Asylum er et fiktivt psykiatrisk hospital og fængsel, der optræder i tegneserier udgivet af DC Comics, som oftest i historier med superhelten Batman. Arkham Asylum optrådte første gang i Batman #258 (okt. 1974), skrevet af Dennis O'Neil og med illustrationer af Irv Novick.

Arkham Asylum tjener som et psykiatrisk hospital for Gotham City og huser patienter der er sindsyge kriminelle. Mange af Batmans fjender har siddet på Arkham Asylum, hvilket tæller Jokeren, Two-Face, Poison Ivy, Gækkeren, Harley Quinn, Clayface, Bane, Den Gale Hattemager, Killer Croc, Mr. Freeze og Scarecrow.

Se også 
 Blackgate Penitentiary - fiktivt fængsel i samme univers
 Arkham Asylum (spil) - Batman-spil der grundlæggende omhandler fængslet.

Referencer 

Fiktive steder
Batman
Fiktive steder fra DC Comics
Masjid al-Faruq

Masjid al-Faruq er en moské beliggende på Nørrebro i København med tilknytning til Hizb ut-Tahrir. Moskeen blev oprettet i 2014 af foreningen "Foreningen for Islamisk Kultur og Viden" som står bag lejemålet af moskeens lokaler på Heimdalsgade.

Kontroverser 
Omar Abdel Hamid el-Hussein var i moskéen dagen før han udførte Terrorangrebene i København 2015. Tjenesten den dag inkluderede referencer til at Muhammed førte krig mod jøderne, og beskyldte vestlig civilisation for at lede ikke-muslimer til korruption.

I juli 2018 aflagde Mundhir Abdallah, som er medlem af Hizb ut-Tahrir, en prædiken som inkluderede citatet:

For dette blev han anklaget iht. §266(b) og §136 stk. 3 af den danske straffelov (som hhv. går under navnet racismeparagraffen og forkynderloven), hvoraf den sidste forbyder religiøse undervisere i "som led i religiøs oplæring [at] udtrykkeligt billig[e]" visse strafbare handlinger, heraf manddrab. Forsvaret argumenterede for, at Abdallah skulle frifindes fordi prædikenen var baseret på et hadithisk citat, fordi det skulle referere til Israel og ikke jøder generelt, og fordi det var tænkt som en "profeti" og ikke en opfordring. Han blev fundet skyldig i begge anklager.

D. 4. oktober 2018 fremsatte 6 politikere fra Dansk Folkeparti et forslag om at forbyde moskéen, men forslaget blev ikke vedtaget. December 2018 fortalte justitsminister Søren Pape Poulsen, at justitsministeriet ikke fandt hjemmel i grundloven herfor:

Se også 
 Moskeer i Danmark

Referencer 

Nørrebro
Bygninger, konstruktioner og anlæg i Københavns Kommune
Moskeer i Danmark
Etableret i 2014
Moiré

Moiré er et mønster eller en optisk effekt, som opstår, når to jævne, fine mønstre, ofte i form af tætte gitterlinjer eller rasterbilleder, bliver lagt over hinanden og interfererer, det vil sige sammen danner et tredje mønster eller tegning. Inden for trykketeknik er moiré et uønsket rosetmønster i trykbilledet pga. uhensigtsmæssig rasterdrejning i en eller flere farver.

Referencer 

Geometri
Mønstre
Asaa Boldklub

Asaa Boldklub er en dansk fodboldklub hjemmehørende i Asaa. Klubben spiller pr. 2019 i Serie 3, men opnåede i 1989 til 1990 at spille i den daværende 3. division, med en 10. plads som bedste resultat.

Historie 
Foreningen blev stiftet i oktober 1932, i starten dog uden hverken egen bane eller omklædningsfaciliteter Det var dog først i 1936 at klubben fik deres egen bane, da man hidtil havde spillet hvor der var plads. Denne bane blev kaldt "Tyreegen", da den lokale landmands tyre gik her, når den ikke blev brugt til fodbold. Først efter 2. verdenskrig fik klubben omklædningsrum, da man overtog en gammel tyskerbarak. Barakken fungerede også som klubbens klubhus, indtil man byggede et nyt i 1972.

Referencer 

Etableret i 1932
Fodboldklubber under DBU Jylland
Idrætsforeninger i Danmark
Brønderslev Kommune
Poison Ivy

Poison Ivy (Pamela Lillian Isley) er en fiktiv karakter, der optræder i tegneserier udgivet af DC Comics, hovedsageligt i forbindelse med superhelten Batman. Karakteren blev skabt af Robert Kanigher og Sheldon Moldoff og optrådte første gang i Batman #181 (juni 1966).

Poison Ivy er botaniker i Gotham City, og hun er besat af planter, økologi og miljøaktivisme. Poison Ivy er en af Batmans tilbagevendende skurke, og hun er kendt for at være betaget, og i nogle værker, forelsket i ham. Ved nogle lejligheder har hun samarbejdet med andre skurke som Catwoman og Harley Quinn. Ivy og Harley er meget tætte og danner ofte par. De er bl.a. gift i Injustice universet.

Hun bliver normalt afbildet i et grønt tøj med blade og ofte med slyngplanter på arme og ben. Hun benytter gift og tankekontrollerende feromoner til sine kriminelle aktiviteter, som normalt er rettet mod at beskytte truede arter og naturen. Hun blev oprindeligt karakteriseret som en superskurk, men med New 52 og DC Rebirth er hun i perioder blevet afbildet som en antihelt, der ofte gør de forkerte ting men med de rigtige motiver.

I andre medier 
Poison Ivy har været med i mange tv-serie og film om Batman. Uma Thurman spillede rollen i Batman & Robin, og Clare Foley, Maggie Geha, and Peyton List spillede hende i Gotham. 

Diane Pershing har lagt stemme til hende i DC animated universe, hvilket bl.a. inkluderer Batman: The Animated Series (1992-1995). Derudover er der også blevet lagt stemme til hende af Piera Coppola i The Batman (2004), Tasia Valenza i Batman: Arkham computerspillene og Riki Lindhome i The Lego Batman Movie (2017).

Referencer 

Karakterer i Batman
Fiktive personer fra USA
Botanikere fra USA
Saskhori

Saskhori er en landsby i Mtskheta i Indbyggertallet er pr. 2014 på 332.

Eksterne henvisninger 
 saskhori.wordpress.com

Byer i Georgien
Batmobil

Batmobilen er en fiktiv bil, som superhelten Batman benytter sig af. Den bliver opbevaret i bathulen, hvis indgang er gemt. Fartøjet er tungt pansret og har adskillige forskellige våbensystemer installeret så Batman kan bruge den i sin kamp mod kriminalitet.

Batmobilen optrådte første gang i Detective Comics #27 (maj, 1939), hvor den blev afbildet som en almindelig rød bil. Dens udseende har siden varieret meget, men siden de tidligste afbildninger har batmobilen haft en hvis grad af flagermus-motiv eller form, typisk med halefinner. Den blev pansret tidligt i Batmans karriere, men den er siden blevet tilpasset yderligere og indeholder de mest avancerede teknologiske systemer til kriminalitetsbekæmpelse i Batmans arsenal. Afbildninger af bilen har udviklet sig med karakteren, og hver inkarnation afspejler udvikling af bilteknologi generelt.

Bilen har været anvendt til en række forskellige formål heriblandt biljagt, fangetransport, anti-tank krigsførsel, oprørskontrol og et mobilt laboratorium. I nogle tilfælde er bilen i stand til at kunne køre uden en chauffør eller kunne fjernstyres. Bilen har optrådt i alle Batman-iteration - fra tegneserie, tegnefilm til tv-serier, film og computerspil, hvilket har ført til, at det er blevet en del af populærkulturen.

Galleri

Referencer 

Batman
Fiktive biler
Esbjerg B47

Boldklubben B 47 Esbjerg var en dansk fodboldklub hjemmehørende i Esbjerg. Klubben ophørte med at eksistere i 1992, da man fusionerede med ØB og dannede Esbjerg IF 92.

Historie 
Klubben startede som en samling af af flere småklubber i Esbjerg, da tre mænd ønskede tilmelding til blandt andet Jydsk Boldspil Union. Klubben formåede både i 1960'erne og 1970'erne at spille i den daværende 3. division, foruden at opnå en plads i kvartfinalen i DBU's Landspokalturnering i 1965.

Stadion 
Klubben startede med at spille på markerne ved Langelandsvej og Sejerøvej. Sidenhen rykkede man ind på Esbjerg Stadion, men sluttede på sit eget stadion, Veldtofte Idrætspark.

Referencer 

Etableret i 1947
Fodboldklubber under DBU Jylland
Idrætsforeninger i Danmark
Ophørt i 1992
B47
Filter (signalbehandling)

Indenfor signalbehandling er et filter, et apparat eller proces, som fjerner nogle uønskede dele eller egenskaber fra et signal.

Filtrering er den klasse af signalbehandling, med den definerende egenskab, at filtre undertrykker hele eller del af nogle aspekter af signalet. For det meste betyder det at dæmpe eller fjerne nogle frekvenser eller frekvensbånd. Men filtre virker ikke kun i frekvensdomænet; især indenfor billedbehandling eksisterer der mange andre mål for filtrering. Korrelationer kan blive fjernet fra nogle frekvenskomponenter og ikke fra andre, uden at arbejde i frekvensdomænet. Filtre er meget udbredte indenfor elektronik og telekommunikation, radio, fjernsyn, lydoptagelse, radar, reguleringssystemer, musiksyntese, billedbehandling og computergrafik.

Der er mange forskellige måder, at klassificere filtre på og disse overlapper på mange forskellige måder; der er ikke en simpel hierarkisk klassifikation. Filtre kan være:
Ikke-lineart eller lineart. 
tidsvariant eller tidsinvariant.
kausalt eller ikke-kausalt: Et filter er ikke-kausalt hvis dets nuværende output afhænger af fremtidigt input. Filtre som behandler tidsdomænesignaler i sandtid skal være kausale, men ikke filtre som behandler signaler som tilhører det rumlige domæne - eller tidsforsinket behandling af tidsdomænesignaler.
analogt eller digital
diskret tid (samplet) eller kontinuert tid
passivt eller aktivt virkende filtre over kontinuert tid.
Infinite impulse response (IIR) eller Finite impulse response (FIR) diskret tids eller digitalt filter.

Kilder/referencer 

Miroslav D. Lutovac, Dejan V. Tošić, Brian Lawrence Evans, Filter Design for Signal Processing Using MATLAB and Mathematica, Miroslav Lutovac, 2001 .
B. A. Shenoi, Introduction to Digital Signal Processing and Filter Design, John Wiley & Sons, 2005 .
L. D. Paarmann, Design and Analysis of Analog Filters: A Signal Processing Perspective, Springer, 2001 .
J.S.Chitode, Digital Signal Processing, Technical Publications, 2009 .
Leland B. Jackson, Digital Filters and Signal Processing, Springer, 1996 .

Signalbehandling
Filtre
FA Cup-finalen 1991

FA Cup-finalen 1991 var en fodboldkamp som udgjorde finalen i den britiske pokalturnering FA Cup i 1991 og blev spillet mellem Tottenham Hotspur og Nottingham Forest og vundet 2-1 af førstenævnte. Tottenhams sejr gjorde klubben til den første til at vinde titlen 8 gange, men denne rekord er siden blevet slået af Arsenal og Manchester United. Finalen blev kendt for, at Tottenham bar lange posede shorts, som sidenhen blev indført af de andre engelske klubber.

Kampdetaljer

Referencer 

1991
Fodbold i 1991